CELEX: 62019CN0906
Language: sl
Date: 2019-12-11 00:00:00
Title: Zadeva C-906/19: Predlog za sprejetje predhodne odločbe, ki ga je vložilo Cour de cassation (Francija) 11. decembra 2019 – FO/Ministère public

24.2.2020   
            
            
               SL
            
            
               Uradni list Evropske unije
            
            
               C 61/21
            
         
      Predlog za sprejetje predhodne odločbe, ki ga je vložilo Cour de cassation (Francija) 11. decembra 2019 – FO/Ministère public
      (Zadeva C-906/19)
      (2020/C 61/25)
      Jezik postopka: francoščina
      
         Predložitveno sodišče
      
      Cour de cassation
      
         Stranki v postopku v glavni stvari
      
      
         Vlagatelj kasacijske pritožbe: FO
      
         Nasprotna stranka v postopku s kasacijsko pritožbo: Ministère public
      
         Vprašanji za predhodno odločanje
      
      
                  1.
               
               
                  Ali se določbe odstavka 2 člena 19 Uredbe št. 561/2006 Evropskega parlamenta in Sveta z dne 15. marca 2006 o usklajevanju določene socialne zakonodaje v zvezi s cestnim prometom in spremembi uredb Sveta (EGS) št. 3821/85 in (ES) št. 2135/98 ter razveljavitvi Uredbe Sveta (EGS) št. 3820/85 (1), v skladu s katerimi „[d]ržava članica omogoči pristojnim organom, da naložijo kazen podjetju in/ali vozniku za kršitev te uredbe, ugotovljene na njenem ozemlju, za katero še ni bila naložena kazen, tudi če je bila kršitev storjena na ozemlju kake druge države članice ali tretje države“, uporabljajo samo za kršitve določb navedene uredbe ali tudi za kršitve določb Uredbe Sveta (EGS) 3821/85 z dne 20. decembra 1985 o tahografu (nadzorni napravi) v cestnem prometu (2), ki je bila nadomeščena z Uredbo (EU) št. 165/2014 Evropskega parlamenta in Sveta z dne 4. februarja 2014 o tahografih v cestnem prometu (3)?
               
            
                  2.
               
               
                  Ali je treba člen 3(a) Uredbe št. 561/2006 Evropskega parlamenta in Sveta z dne 15. marca 2006 o usklajevanju določene socialne zakonodaje v zvezi s cestnim prometom in spremembi uredb Sveta (EGS) št. 3821/85 in (ES) št. 2135/98 ter razveljavitvi Uredbe Sveta (EGS) št. 3820/85 razlagati tako, da voznik sme odstopiti od določb odstavkov 2 in 7 člena 15 Uredbe Sveta (EGS) 3821/85 z dne 20. decembra 1985 o tahografu (nadzorni napravi) v cestnem prometu, ki je bila nadomeščena z Uredbo (EU) št. 165/2014 Evropskega parlamenta in Sveta z dne 4. februarja 2014 o tahografih v cestnem prometu, v skladu s katerimi mora voznik na zahtevo inšpektorja predložiti tahografske vložke in vse zapise za tekoči dan in predhodnih 28 dni, če je 28 dni uporabljal vozilo za vožnje, od katerih se za nekatere uporabljajo določbe zgoraj navedene izjeme, za druge pa ne velja nobena izjema pri uporabi nadzorne naprave?
               
            
         (1)  UL L 102, 2006, str. 1.
      
         (2)  UL L 370, 1985, str. 8.
      
         (3)  Uredba (EU) št. 165/2014 Evropskega parlamenta in Sveta z dne 4. februarja 2014 o tahografih v cestnem prometu, razveljavitvi Uredbe Sveta (EGS) št. 3821/85 o tahografu (nadzorni napravi) v cestnem prometu in spremembi Uredbe (ES) št. 561/2006 Evropskega parlamenta in Sveta o usklajevanju določene socialne zakonodaje v zvezi s cestnim prometom (UL L 60, 2014, str. 1).